Nehemia 8 | Beibele Inthaneteng | Phetolelo ya Lefase le Lefsa
8 Setšhaba ka moka sa phuthegela+ borekišetšong+ bjo bo bego bo le pele ga Kgoro ya Meetse.+ Sa bolela le mongwalolodi Esera+ gore a tliše puku+ ya molao wa Moshe+ woo Jehofa a o laetšego Isiraele.+ 2 Ke moka letšatšing la pele la kgwedi ya bošupa,+ moperisita+ Esera a tliša puku ya molao phuthegong+ ya banna le basadi gotee le bao ka moka ba kgonago go theetša le go kwešiša.+ 3 A e bala+ ka go hlaboša a le borekišetšong bjo bo bego bo le pele ga Kgoro ya Meetse go tloga ka mahube+ go fihla mosegare wa sekgalela, a e balela banna le basadi gotee le bao ka moka ba kgonago go theetša le go kwešiša;+ setšhaba ka moka se be se hlwaile tsebe+ ge puku ya molao e balwa. 4 Mongwalolodi Esera o be a eme sethaleng+ sa kota seo se bego se diretšwe tiragalo ye; kgauswi le yena ka go le letona go be go eme Matitia, Shema, Anaya, Uria, Hilikia le Maaseya gomme ka go le letshadi e le Pedaya, Mishaele, Malakia,+ Hashuma,+ Hashi-badana, Sakaria le Meshulama. 5 Esera a phetla+ puku a eme sethaleng setšhaba ka moka se lebeletše; ge a e phetla, setšhaba ka moka sa ema.+ 6 Esera a reta Jehofa+ Modimo wa therešo, yena Modimo yo mogolo, moo setšhaba ka moka se ilego sa araba se emišitše diatla+ sa re: “Amene! Amene!”+ Sa khunamela+ Jehofa se inamišeditše difahlego fase.+ 7 Jeshua, Bani, Sherebia,+ Jamini, Akuba, Shabethai, Hodia, Maaseya, Kelita, Asaria, Josabadi,+ Hanana, Pelaya+ gaešita le Balefi ba be ba hlalosetša setšhaba+ molao nakong ya ge setšhaba se sa eme.+ 8 Ba bala+ puku ya molao wa Modimo wa therešo ka go hlaboša, ba e hlatholla gomme ba dira gore e kwagale, e le gore batho ba kwešiše seo se balwago.+ 9 Nehemia+ wa Motirishatha+ le moperisita Esera+ wa mongwalolodi gotee le Balefi bao ba bego ba ruta setšhaba ba re go sona ka moka: “Letšatši le ke le lekgethwa go Jehofa Modimo wa rena.+ Le se ke la nyama goba la lla.”+ Setšhaba ka moka se be se lla ge se ekwa mantšu a molao.+ 10 A buša a re go sona: “Sepelang le yo ja tše di nonnego le nwe tše bose gomme le hlallele+ bao ba di hlokago; letšatši le ke le lekgethwa go Morena wa rena, le se ke la kwa bohloko ka gobane lethabo leo Jehofa a le neago lona ke sebo sa lena.” 11 Balefi ba be ba botša setšhaba ka moka ba re: “Homolang! Letšatši le ke le lekgethwa; le se ke la kwa bohloko.” 12 Setšhaba ka moka sa tloga sa yo ja le go nwa le go hlallela+ ba bangwe dijo gomme sa thaba kudu,+ ka gobane se be se kwešišitše mantšu ao se a boditšwego.+ 13 Ka letšatši la bobedi matona a dihlogo tša setšhaba ka moka, baperisita le Balefi ba kgobokanela mongwalolodi Esera gore ba tle ba kwe seo mantšu a molao a se bolelago.+ 14 Ba hwetša molaong wo Jehofa a o laetšego ka Moshe+ go ngwadilwe gore bana ba Isiraele ba dule mešašeng+ nakong ya monyanya ka kgwedi ya bošupa,+ 15 le gore ba hlabe mokgoši+ metseng ya bona ka moka le Jerusalema+ ka moka, ba re: “Etšwang le yeng dithabeng+ le tle le makala a mehlware+ le a dihlare tša makhura le a dihlare tša momirite le a mepalema gotee le a dihlare tša makala gore le hlome mešaša, go ya ka seo se ngwadilwego.” 16 Setšhaba sa tšwa sa tliša makala gomme sa itirela mešaša, yo mongwe le yo mongwe a itirela yona tlhakeng+ ya ntlo ya gagwe le lapeng la gagwe le malapeng+ a ntlo ya Modimo wa therešo le borekišetšong+ bja Kgoro ya Meetse+ le go bja Kgoro ya Efuraimi.+ 17 Phuthego ka moka ya bao ba boilego bothopša ya itirela mešaša ya dula go yona; bana ba Isiraele ba be ba se ba ka ba dira ka tsela ye go tloga mehleng ya Joshua morwa wa Nuni+ go fihla letšatšing leo, ke ka baka leo go ilego gwa ba le lethabo le legolo kudu.+ 18 Puku ya molao wa Modimo wa therešo e be e balwa ka go hlaboša letšatši le letšatši,+ go tloga letšatšing la pele go ba go fihla letšatšing la mafelelo; setšhaba sa ba le monyanya ka matšatši a šupago gomme ka letšatši la seswai gwa ba le seboka se sekgethwa, go ya ka molao.+